《续琴操哀江南 我赴蓟门四之一》
宋代·谢翱

我赴蓟门，我心何苦。我本南人，我行北土。视彼翼轸，客星光光。

自陪辇毂，久涉戎行。靡岁不战，何兵不溃。偷生有戚，就死无罪。

莽莽黄沙，依依翠华。我皇何在，忍恤我家。

作者简介：（1249—1295）福建长溪（宁德市福安市晓阳镇人），字皋羽，一字皋父，号宋累，又号晞发子。恭帝德祐中元兵南下，文天祥开府延平，率乡兵数百人投之，任咨议参军。及天祥兵败，脱身潜伏民间，避地浙东。尝过严陵，登钓台，祭奠天祥，有《西台恸哭记》传世。后至浦江，与方凤、吴思齐等结月泉吟社。卒，友人方凤、吴思齐等从其初志葬于钓台南。有《晞发集》，编有《天地间集》、《浦阳先民传》等。